Ukraina õigeusu kirikute ühendkogu

Ukraina õigeusu kirikute ühendkogu (ukraina keeles Об'єднавчий собор українських православних церков) oli 15. detsembril 2018 Kiievis Püha Sofia peakirikus toimunud Ukraina Õigeusu Kiriku asutav kogu. 

 Ukraina õigeusklike ühendamine 
11. oktoobril 2018 teatas Konstantinoopoli patriarhaat, et jätkab "Ukraina kirikule" (Church of Ukraine) autokefaalia andmise idee elluviimist.Announcement. Ecumenical Patriarchate, the 11th of October, 2018 - Chief Secretariat of the Holy and Sacred Synod 11.10.2018 (vaadatud 18.04.2019)

 Osalejad 
Kirikukogu kutsus kokku Konstantinoopoli patriarh Bartholomeos I, kes saatis kutsed osalemiseks Ukraina kõigi õigeusu kirikute – Kiievi Patriarhaadi Ukraina Õigeusu Kiriku (KPUÕK), Ukraina Autokefaalse Õigeusu Kiriku (UAÕK) ja Moskva Patriarhaadi Ukraina Õigeusu Kiriku (MPUÕK) – piiskoppidele. Asutav kogu kutsuti kokku kohaliku kiriku kogu formaadis: iga kutsutud piiskopiga tuli kaasa üks tema piiskopkonna vaimulik ja ilmik või munk. Kutsutud piiskoppidest osalesid kõik 42 KPUÕK piiskoppi, kõik 12 UAÕK piiskoppi ja 2 73-st MPUÕK piiskopist. Kirikukogu juhatasid ühiselt Konstantinoopoli patriarhi määratud eksarh, Gallia metropoliit Emmanuel (Adamakis) ja Ukraina president Petro Porošenko.Tadeusz A. Olszański. Historic unification of Ukrainian Orthodox Church. Centre for Eastern Studies (OSW), 17.12.2018. Ühendkogul ei osalenud MPUÕK Tšerkassõ ja Kanivi metropoliit Sofronius,Отсутствовавший на Соборе митрополит УПЦ МП Софроний записал видеообращение - Lb.ua, 17.12.2018 (vaadatud 07.03.2019) kes oli selles kirikus üks autokefaalia pooldaja.vt. nt. Митрополит УПЦ (МП) Софроний рассказал, что нужно сделать для достижения автокефалии- Релігія в Україні, 14.09.2011 (vaadatud 07.03.2019)BBC INTERVIEW WITH PRO-UKRAINIAN AUTOCEPHALY METROPOLITAN SOPHRONIY OF CHERKASY AND KANIV- RISU, 30.11.2018 (vaadatud 14.03.2019)

 Otsused 
pisi|Petro Porošenko, metropoliidid Epifanius (Dumenko), Emmanuel (Adamakis) ja Filaret (Denissenko) (Filaret kannab skufiat)
Päevakorras oli kohaliku autokefaalse Ukraina Õigeusu Kiriku (UÕK) asutamine, selle põhikirja kinnitamine ja kirikupea valimine. Ühendkogu hääletas UÕK asutamise poolt ja kinnitas põhikirja. Kirikupeaks valiti Kiievi Patriarhaadi Ukraina Õigeusu Kiriku Perejaslavi ja Bila Tserkva metropoliit Epifanius (Dumenko). Uue kiriku eestseisja tiitliks sai Kiievi ja kogu Ukraina metropoliit, sest kirik asutati metropooliana.

 Vaata ka 
Ukraina Õigeusu Kiriku ajalugu

Viited

Kategooria:Ukraina religioon
Kategooria:Ukraina Õigeusu Kirik
Kategooria:Konstantinoopoli Õigeusu Kirik